A negyedik harkovi csata a második világháború egyik összecsapása volt 1943. augusztus 12–23. között Harkov város térségében. Az 1941-ben német megszállás alá került város visszafoglalásáért a Vörös Hadsereg korábban kétszer is támadást indított, ám mindkét offenzíva sikertelenül zárult. Az 1943 nyarán lezajlott kurszki csata következményeként azonban a szovjet csapatok negyedik támadása sikerrel járt a kimerült németekkel szemben, akik augusztus 23-án kiürítették a várost.